作者：权无染
词牌/韵律：凤凰台忆吹箫・凤凰台上忆吹箫

paragraphs: 水国云乡，冰魂雪魄，朝来新领春还。
便未怕、天暄蜂蝶，笛转羌蛮。
一树垂云似画，香暗暗、白浅红班。
东风外，清新雪月，潇洒溪山。
应是飞琼弄玉，天不管、年年谪向人间。
占芳事，铅华一洗，红叶俱残。
多少烟愁雨恨，空脉脉、意远情闲。
无人见，翠袖倚竹天寒。